Az Oktatási és Szociális Bizottság 14 igen szavazattal, tartózkodás és ellenszavazat nélkül az alábbi határozatot hozta:

**431/2015. (X.20.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága a Szociális Ágazat „segély önkormányzati támogatásból” tételsor terhére Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 64. pontjában foglaltak szerint 2.000.000,- Ft-ot biztosít szociálisan rászorult személyek részére történő, háztartásonként legalább 1 m3 tűzifa biztosítására.
2. A Bizottság a szociálisan rászorult személyek körét az alábbiak szerint határozza meg: rendkívüli települési támogatásként az idei évben tüzelő vásárlási utalványban részesült személyek, függetlenül attól, hogy az önkormányzati támogatást kimerítették-e, vagy sem.
3. A Bizottság felkéri a polgármestert, hogy a tüzelő beszerzésére, és kiszállítására vonatkozó versenyeljárást folytassa le, és gondoskodjon a tűzifa családokhoz való eljuttatásáról.
4. Felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Dr. Puskás Tivadar polgármester

Koczka Tibor alpolgármester,

Rettegi Attila, az Oktatási és Szociális Bizottság elnöke

(dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője)

**Határidő:** 2015. december 20.